《和涣之深秋月夜书事》
宋代·狄遵度

洞庭叶下凉飕飕，冻天顽白凝不流。
圆月拟缺不忍缺，轻露欲浮终未浮。
忆吹朱籁凤軿上，更采紫芝云峤陬。
玉楼天半几千尺，珠树玲珑悬上头。

作者简介：（约公元一o三六年前后在世）字元规，潭州长沙人。生卒年均不详，约宋仁宗景佑中前后在世。少颖悟，笃志于学。每读书，意有所得，即仰屋瞪视，人呼之勿闻。以父任为襄阳主簿，居数月，弃去。好为古文，又嗜杜甫诗。著春秋杂说，多所发明。尝患时学靡敝，作拟皇太子册文，除侍御史。又制裴晋公传，人多称之。遵度著有文集十二卷，《宋史本传》传于世。